Universidad de Manila

An Universidad de Manila, midbid man sa pagpapalipot na UdM, iyo sarong pampublikong koedukasyonal na institusyon nin halangkaw na edukasyon na pigpopondohan kan gobyerno nin syudad nin Manila, Filipinas. Naitogdas ini kan Abril 26, 1995 sa pagtugot ni Alkalde Alfredo Lim sa Manila City Ordinance (MCO) Num. 7885 “An Ordinance Authorizing the City Government of Manila to Establish and Operate the Dalubhasaan ng Maynila (City College of Manila)". Minatao ini nin parehas na akademiko asin teknikal-bokasyonal na mga kurso asin programa. 

An Panginot na Kampus kaini mahihiling sa Mehan Gardens, Ermita sa atubangan kan Dambana ni Bonifacio (Kartilya ng Katipunan) asin sa kataid kan istasyon nin Central Terminal kan LRT Line 1. Igwa ini nin satelayt na kampus (UDM Annex) sa Carlos Palanca Street sa Santa Cruz.

 Mga panluwas na takod 

 Opisyal na websityo